Τερέλ Καστλ

Ο Τερέλ Καστλ, γεννημένος στις 12 Σεπτεμβρίου 1972 στο Τζίνερετ της Λουιζιάνα, είναι πρώην επαγγελματίας καλαθοσφαιριστής. Έχει ύψος 1,82 μέτρα και αγωνιζόταν στη θέση του πλέι μέικερ. Τελευταίος σταθμός της καριέρας του ήταν η σουηδική Έκο Έρεμπρο.

 Καριέρα 
Ο Καστλ ξεκίνησε να παίζει στο "Southwestern Community College" της Αϊόβα το 1991, πριν συνεχίσει στο πανεπιστήμιο Nicholls State University της Λουιζιάνα για τη σεζόν 1995-96, έχοντας μέσο όρο 18,3 πόντων. Το 1997 μεταγράφηκε στη Κοτσάνι Ντέλικεϊτς (ομάδα της Βόρειας Μακεδονίας), συνεχίζοντας στη βοσνιακή Σλόμποντα Τούζλα από το 1998 μέχρι το 2001. Αγωνιζόταν ως κοινοτικός, αφού διέθετε βοσνιακό διαβατήριο.

Το 2001, έπαιξε για την ισραηλινή Μακάμπι Ρα' Ανανά, συνεχίζοντας στη Γαλλία και τις Μπουργκ Ον Μπρες και Στρασμπούρ, ενώ το 2003-04 αγωνίστηκε στη γερμανική Όλντενμπουργκ.Terrel Castle - Fotograf Andreas Burmann | Oldenburg

Το καλοκαίρι του 2004 μεταγράφηκε στον Άρη,O Βόσνιος Τέρελ Καστλ στον Αρη καταλαμβάνοντας την πέμπτη θέση στο πρωτάθλημα και χάνοντας το κύπελλο Ελλάδος στον τελικό με αντίπαλο τον Παναθηναϊκό.ΠΑΟ-ΑΡΗΣ 72-68 (2004-05) | AllAboutARIS.com

Το 2005-06, ο Άρης έφθασε μέχρι τον τελικό του ULEB Cup, όπου ηττήθηκε από την Ντιναμό Μόσχας, με τον Καστλ βασικό στέλεχος της ομάδας του.Εχασε, αλλά δεν ηττήθηκε ο Αρης Οι "κίτρινοι" κατέλαβαν την τρίτη θέση στο ελληνικό πρωτάθλημα για δύο συνεχόμενες σεζόν, κερδίζοντας τη συμμετοχή τους στη διοργάνωση της Ευρωλίγκα, με τον Καστλ να έχει μέσο όρο 11,9 πόντους το 2006 και 12,6 πόντους το 2007.

Το καλοκαίρι του 2008, μεταγράφηκε στην Ουνικάχα Μάλαγα και ολοκλήρωσε τη σεζόν στην Ολύμπια Λάρισας.Terrel Castle | Unicaja | ZoomInfo.comTerrel Ray Castle | EuroChallenge 2009 | FIBA Europe Μετά από ένα σύντομο πέρασμα από τη βοσνιακή Ιγκοκέα, επέστρεψε και πάλι στην Ελλάδα και αυτή τη φορά τον Ηρακλή Θεσσαλονίκης, ο οποίος αγωνιζόταν στην Α2 εθνική κατηγορία.

Τη σεζόν 2010-11, αγωνίστηκε με την ομάδα της ΑΕΚ, η οποία κατατάχθηκε προτελευταία και υποβιβάστηκε.ΜΠΑΣΚΕΤ - Ευρώπη - Ο Καστλ στην ΑΕΚ... - Novasports.gr Ο Τερέλ Καστλ έκλεισε την καριέρα του αγωνιζόμενος στη Σουηδία, αρχικά με τους Ιγκλς και στη συνέχεια με την Έκο Έρεμπρο.Sweden - Veteran Terrel Castle joins Eco Orebro

 Παραπομπές 

 Πηγές 
 Terrel Ray Castle profile | Game center | FIBA.com
 Terell Castle Basketball Player Profile

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Ολύμπιας Λάρισας
Κατηγορία:Καλαθοσφαιριστές Όλντενμπουργκ
Κατηγορία:Ξένοι καλαθοσφαιριστές στην Ελλάδα